C 301/18
EL
Επίσημη Εφημερίδα της Ευρωπαϊκής Ένωσης
5.8.2022
20.
επισημαίνει πως ο Μηχανισμός Ανάκαμψης και Ανθεκτικότητας αποτελεί επίσης ευκαιρία στήριξης του ΝΕΜ εντός των κρατών μελών και των τοπικών αρχών· 21. τονίζει πως θα πρέπει το ΝΕΜ να ευθυγραμμιστεί με το ΠΔΠ 2021-2027 και την Ευρωπαϊκή Αστική Πρωτοβουλία και να διατεθεί ικανή χρηματοδότηση για την κάλυψη των λειτουργικών δαπανών των ΟΤΑ που συνεισφέρουν στο ΝΕΜ· ζητεί φιλόδοξους οδικούς χάρτες για την υλοποίηση του ΝΕΜ που θα χρησιμοποιηθούν στο πλαίσιο των ΣΒΑ· 22.
ζητεί να λαμβάνεται υπόψη η γεωγραφική ισορροπία, καθώς και η κλιματική, οικονομική, κοινωνική και πολιτιστική πολυμορφία της ΕΕ καθώς και οι ευκαιρίες χρηματοδότησης και η κατανομή των κονδυλίων, κατά τον σχεδιασμό και την υλοποίηση στρατηγικών, έργων και δράσεων, καθώς και στη διάθεση πόρων στο πλαίσιο του Νέου υρωπαϊκού Μπάουχαους, η δε εδαφική συνοχή θα πρέπει να παραμείνει ένας από τους καίριους στόχους· Δείκτες 23. τονίζει πως οι τοπικές και περιφερειακές αρχές πρέπει να ελέγχουν, στο βαθμό αρμοδιότητάς τους, σε ποιο βαθμό οι εθνικές κυβερνήσεις χρησιμοποιούν το ΝΕΜ στα διάφορα προγράμματα, εργαλεία και διαδικασίες και αναμένει από την Ευρωπαϊκή Επιτροπή την παρουσίαση ξεκάθαρων δεικτών για τον εν λόγω έλεγχο· 24.
διαπιστώνει με ανησυχία την απουσία δεικτών στον τρέχοντα κύκλο χρηματοδότησης της ΕΕ (2021-2027), πράγμα που αποτελεί χαμένη ευκαιρία για τη μέτρηση των επιτυχιών· 25.
θεωρεί πως οι βασικές αρχές του ΝΕΜ πρέπει να αναπτυχθούν σε σύμπραξη με τους ΟΤΑ και ότι οι αρχές αυτές θα πρέπει να ενσωματωθούν ως ποιοτικά κριτήρια στα προγράμματα χρηματοδότησης της ΕΕ που έχουν άμεσο ή έμμεσο αντίκτυπο στο δομημένο περιβάλλον, την αστική και αγροτική ανάπτυξη, την πολιτιστική πολυμορφία και το πολιτιστικό τοπίο· 26.
υποστηρίζει τη δημιουργία περιφερειακού πίνακα αποτελεσμάτων ΝΕΜ που θα εδραιώσει μια ισχυρή περιφερειακή πολιτική παρακολούθησης που θα διασφαλίζει ότι το ΝΕΜ εφαρμόζεται σε όλα τα επίπεδα και ότι οι εδαφικές επενδύσεις υλοποιούν τις αρχές του ΝΕΜ· 27. τονίζει πως οι ΟΤΑ είναι υπεύθυνοι για σημαντικό απόθεμα τοπικών δημοσίων κτιρίων και αστικών δημόσιων χώρων και επιτελούν σημαντικό ρυθμιστικό και χρηματοδοτικό ρόλο στην ανακαίνιση των κτιρίων αυτών και των αστικών περιοχών.
Κατ’ αναλογία, οι ΟΤΑ θα πρέπει να επικεντρωθούν στον εντοπισμό κανονιστικών συμφορήσεων, και να συντελέσουν στην πορεία προς την απλούστευση της νομοθεσίας και τον σχεδιασμό νέων κανονιστικών προσεγγίσεων· 28. επισημαίνει πως η ΕτΠ συμμετείχε στη χάραξη και την προαγωγή στρατηγικών για το κλίμα, την ενέργεια και το περιβάλλον σε τοπικό και περιφερειακό επίπεδο.
Η ομάδα εργασίας «Πράσινη Συμφωνία και Τοπική Δράση» θα μπορούσε να χρησιμοποιηθεί για την προώθηση των αρχών του ΝΕΜ και την παρακολούθηση της επιτυχίας του· 29.
υπογραμμίζει πως ο διάλογος μεταξύ των ΟΤΑ σχετικά με ανοικτές καινοτόμες ιδέες και διαδικασίες, διατομεακές προσεγγίσεις και αρμοδιότητες είναι καθοριστικής σημασίας.
Σε αυτό το πλαίσιο πρέπει να συμπεριληφθεί το ΝΕΜ στην Πλατφόρμα Ανταλλαγής Γνώσης (ΠΑΓ) της ΕτΠ, στο πρόγραμμα «Η επιστήμη συναντά τις περιφέρειες» και σε προγράμματα συνεργασίας χρηματοδοτούμενα από άλλα προγράμματα της ΕΕ· 30. τονίζει πως το ΝΕΜ πρέπει να προωθεί την ισότητα των φύλων.
Η ισότητα των φύλων πρέπει να αποτελεί διατομεακό κριτήριο, ενώ είναι ισχυρός και αναγκαίος παράγοντας για τη βιώσιμη και ισορροπημένη ανάπτυξη της πολιτικής συνοχής· Η ιδέα του φεστιβάλ, των βραβείων και του εργαστηρίου ΝΕΜ 31.
επικροτεί το πρώτο βραβείο ΝΕΜ και προτείνει τον εντοπισμό συνεργειών με υφιστάμενα βραβεία για τη στέγη, την πολιτιστική κληρονομιά, τη σύγχρονη αρχιτεκτονική και τα τοπία.
Ζητεί επίσης τον διαμοιρασμό των ορθών πρακτικών του ευρωπαϊκού έτους Πολιτιστικής Κληρονομιάς 2018· 32. αναγνωρίζει τη δημιουργία της Ευρωπαϊκής Σφραγίδας Αριστείας ως πρώτο βήμα προς την κατεύθυνση του σήματος ΝΕΜ, ωστόσο φοβάται πως οι πολίτες ενδέχεται να προσδοκούν πως το σήμα ΝΕΜ θα συνοδεύεται από ροή χρηματοδότησης.
Η χρήση ειδικού σήματος θα μπορούσε να θεωρηθεί απτή συνεισφορά της ΕτΠ στην ανάπτυξη της πρωτοβουλίας ΝΕΜ, όπως υποστήριξε η ΕτΠ το 2021·